Boj na Večićkom polju
<s>Boj na Večićkom polju je samo jedan od zanemarenih događaja u historiji Bosne.</s><s>Prateći kontekstualne izvore, može se pouzdano datirati u period između pada države Bosne (1463.) i definitivnog pada administrativnog centra Vrbanjske doline (grad Kotor, 1519.) pod  osmanlijsku upravu.</s><s>Sa visokom vjerovatnoćom se može pretpostaviti da je to bila posljednja bitka za odbranu Kotora.</s><s>S tim u vezi postavlja se i pitanje da li je "Bosna šaptom pala" ubistvom svog posljednjeg kralja ili nakon konačne kapitulacije njene vojske.</s>

<s>Historija 
Večićko polje je oduvijek imalo egzistencijalni značaj za lokalno stanovništvo.</s><s>Najprije je bilo izvor osnovnih prihoda od poljoprivrede i ostalih djelatnosti lokalnog stanovništva koje se mogu razvijati na plodnim riječnim nanosima.</s><s>U davnoj prošlosti bilo je značajno i za opstanak države Bosne.</s>

<s>Večićko  polje je bilo poprište velike  bitke za odbranu Bosne od najezde Osmanlija.</s><s>Tada su se oko Mlâvâ, plićaka i gaza na Vrbanji (između Večića i Vrbanjaca)  sukobila osmanlijska vojska sa  braniteljima Bosne – probosanskm snagama iz gotovo cijele tadašnje države, nakon povlačenja pred nadmoćnim neprijateljem.</s><s>Prema historijskom kontekstu, to je bilo oko 1463., tj.  pada Bosne pod osmanlijsku okupaciju, u borbabama za odbranu srednjevjekovne utvrde Kotor.</s><s>Zahvaljujući tome, ovaj grad (današnji Kotor-Varoš) je pao tek 56 godina nakon toga.</s>

<s>Bitka na Večićkom polju je, poslije prodora  osmanlijske vojske  preko Drine na Cvilinsko polje (na gazovima Jošanica, Cvilin i Šiber/Šibar) bio jedan od najsnažnijih bosanskih otpora nadolazećoj  Osmanlijskoj imperiji.</s><s>Legenda o tri poginula brata (šehida) u toj bici, na svojevrstan način, do danas ilustrira poštovanje  stanovništva vrbanjske doline herojstva branitelja.</s><s>Prema ustaljenoj verziji, oni su mrtvi nosili sopstvene glave sve do Večića.</s><s>Na navodnom mjestu njihove smrti, njima u spomen, na Večićkom polju su podignta tri turbeta.</s><s>U lokalnimi širim pučkim predanjima se, i bez toga, već stoljećima veliča junaštvo bosanske vojske, unatoč velikom broju izginulih boraca na obje sukobljene strane.</s><s>Svojevrsna regionalna atrakcija nekada su bili redovni Aliđunski (Ilindanski, Sveti Ilija) vašeri na Većićkom polju, svakog 2. augusta.</s><s>Vjerojatno je to bilo tradicionalno zborište starobosanskih obreda, a potom i memorijalno dovište za odavanje poštovanja davne bitke i njenih šehida.</s><s>Od strane Komisije za očuvanje nacionalnih spomenika Bosne i Hercegovine 2003. godine podnesen je zahtjev da se Nekropoli stećaka Trzan i turbeta u Večićima dodijeli status nacionalnog spomenika kulture u BiH .</s>

<s>Reference</s>

<s>Povezano 
Historija Bosne i Hercegovine
Srednjovjekovna Bosna
Večići
Vrbanjci</s>

<s>Historija Bosne i Hercegovine
Bitke</s>

